

APSTIPRINU

Šlokenbekas muižas kultūras centra direktore

Vija Fogele

Milzkalne, 20.03.2024.

“PAVASARA STĀDU, AMATNIEKU UN MĀJRAŽOTĀJU GADATIRGUS ŠLOKENBEKAS MUIŽĀ”

NOLIKUMS

1. **MĒRĶIS**
   1. Popularizēt sakoptas un skaistas vides nepieciešamību, sākot ar savu dārzu un pagalmu;
   2. Popularizēt Latvijā audzēta stādāma materiāla daudzveidību un priekšrocības;
   3. Iepazīstināt ar iespējām izdaiļot savu apkārtni:
      * Dārzu labiekārtošana, amatniecības un izstrādājumu pielietojums dārzu labiekārtošanā,
      * Kvalitatīva stādāmā materiāla iegāde
      * Speciālistu – stādu audzētāju konsultācijas.
2. **NORISES LAIKS UN VIETA**
   1. 2024.gada 4.maijs no 10:00 – 15:00, Šlokenbekas muižas pagalmā.
3. **ORGANIZATORS**
   1. Šlokenbekas muiža (turpmāk tekstā Organizators). Organizatora kontaktpersona Agnese Brūvele , tālr. 25995540, e-pasts [agnese.bruvele@tukums.lv](mailto:agnese.bruvele@tukums.lv)
4. **PRETENDENTI DALĪBAI UN PIETEIKUMU REĢISTRĀCIJA**
   1. Stādaudzētavas, zemnieku saimniecības – stādu audzētājas, individuālie stādu audzētāji, sēklu tirgotāji, selekcionāri;
   2. Augsnes uzlabotāji un kaitēkļu apkarošanas līdzekļu ražotāji un tirgotāji;
   3. Ainavu projektētāji, dārza inventāra un aprīkojuma ražotāji – tirgotāji;
   4. Dārzu labiekārtošanas preču izgatavotāji;
   5. Amatnieki;
   6. Latvijā ražotu vīnu un pārtikas preču (kas ražotas no dārzā, laukos un mežos augušiem produktiem) ražotāji un tirgotāji;
   7. Organizatora pieaicinātie ēdinātāji un izklaides atrakciju nodrošinātāji;
   8. Citi dalībnieki, kuru piedāvātais produkts atbilst pasākuma būtībai;
   9. Dalības pieteikumu reģistrācija - par pretendentu dalībai “Pavasara stādu, amatnieku un mājražotāju gadatirgus šlokenbekas muižā” kļūst interesents, kurš korekti aizpilda pieteikuma anketu un iesūtījis to uz Organizatora norādīto e-pasta adresi (agnese.bruvele@tukums.lv [)organizatora](mailto:info@slokenbeka.lv)%20organizatora) noteiktajā termiņā;
   10. Pieteikumu reģistrācija tiek organizēta no 20.marta līdz 1.maijam, vai kamēr brīvas tirdzniecības vietas;
   11. Dalībnieks, kopā ar pieteikuma anketu nosūta informāciju par sortimentu – aprakstu un bildes, lai organizators šo informāciju var izmantot papildus reklāmai;
5. **DALĪBNIEKI UN DALĪBAS MAKSA**
   1. Par dalībnieku kļūst pretendents, kurš dalības pieteikumu reģistrācijas periodā aizpildījis un iesūtījis pieteikumu, iesniegumu tirdzniecības atļauju saņemšanai un saņēmis Organizatora rakstisku apstiprinājumu dalībai un apmaksājis Organizatora izrakstīto rēķinu par dalību pasākumā, rēķinā norādītajā termiņā;
   2. Vienas tirdzniecības vietas izmērs 3x3 metri;
   3. Dalības maksa par tirdzniecības vietu;
      * 1. Stādu audzētāji, sēklu tirgotāji, pašu audzēti - dārzeņi, augļi, ogas, selekcionāri,augsnes uzlabotāji un kaitēkļu apkarošanas līdzekļu ražotāji un tirgotāji,ainavu projektētāji, dārza inventāra un aprīkojuma ražotāji – tirgotāji, dārzu labiekārtošanas preču izgatavotāji un amatnieki – 10 Eur
        2. Viena veida pārtikas preču ražotāji, tirgotāji, mājražotāji – 20,00 Eur
        3. Alkoholisko dzērienu ražotāji tirgotāji – 40,00 Eur
   4. Visas izmaksas uzrādītas ar PVN 21%;
   5. Norēķināšanās kārtība: bankas pārskaitījums, apmaksājot Organizatora izrakstītu rēķinu;
   6. Noteiktajā termiņā neapmaksāts rēķins tiek uzskatīts kā dalības atteikums un bez brīdinājuma vieta tiek nodota citam dalībniekam;
   7. Ja dalībnieks ir apmaksājis dalības maksu, bet dažādu iemeslu dēļ atsakās no dalības pasākumā, organizators dalības maksu neatgriež;
   8. Ja dalībnieks nebrīdinot organizatoru neierodas uz pasākumu līdz 4.maija plkst.9:30, reģistrētā vieta tiek atbrīvota un pasākuma organizatoram ir tiesības nodot tirdzniecības laukumu citam dalībniekam.
6. **DALĪBAS NOTEIKUMI**
   1. Katrs dalībnieks var pretendēt uz sev vēlamo tirdzniecības vietu skaitu.
   2. Tirdzniecības vietā jābūt izvietotam labi saskatāmam plakātam, banerim vai stendam ar uzņēmuma nosaukumu vai īpašnieka vārdu;
   3. Ja tirgotājiem nepieciešams elektrības pieslēgums, tas jānorāda pieteikuma veidlapā. Dalībniekam pašam jānodrošina elektrības vadu pagarinātāji līdz elektrības pieslēguma vietai;
   4. Tirdzniecības sektors, kurā tirdzniecības veikšanai atļauts izmantot autotransportu izdalīts atsevišķi;
   5. Dalībnieks nodrošina savu tirdzniecības vietu noklāt ar augsnes sedzējaudumu.
   6. Pēc pasākuma dalībnieks sakopj savu tirdzniecības vietu, atkritumus nogādā tuvākajā atkritumu urnā. Ja tirdzniecības vietā tiks atstāti atkritumi vai bojāts segums, organizatoram ir tiesības vērsties pie dalībnieka un piedzīt radušos zaudējumus;
   7. Tirdzniecības laukumā esošajam pārstāvim ir jāspēj uzrādīt visi normatīvajos aktos un likumos prasītie dokumenti, kā arī piederības apliecinājums saimniecībai, kuru tas pārstāv;
   8. Dalībnieks, nedrīkst, pamest tirdzniecības vietu pirms plkst.15:00;
   9. Dalībnieks apzinās, ka pasākuma laikā var tikt fotografēts un fotogrāfijas var tikt publicētas medijos interneta vidē mārketinga nolūkos;
   10. Dalībnieks reģistrējoties “Pavasara stādu, amatnieku un mājražotāju gadatirgus” apliecina, ka ir iepazinies ar nolikumu, kā arī piekrīt fizisko datu apstrādei nolikumā noteiktajam mērķim;
   11. Ne organizators, ne dalībnieks nav atbildīgs par nolikuma saistību neizpildi vai izpildes aizturēšanu, ja tā saistīta ar nepārvaramas varas apstākļiem. Ar nepārvaramu varu šī nolikuma izpratnē saprotamas dabas katastrofas, stihiskas nelaimes, streiks, valsts varas un pārvaldes institūciju rīkojumu un citiem apstākļiem, kurus Pusēm nav bijis iespējams paredzēt vai novērst, bet kuri tieši ietekmēja Nolikumā noteikto darbu izpildi. Gadījumā, ja augstākminētie apstākļi turpinās noteiktu laiku, saistību izpildes termiņš tiek pagarināts par attiecīgo laika periodu.
7. **NORISE**
   1. Ceturtdiena 2023.gada 4.maijā
      * 7.30 -9.30 tirgotāju ierašanās, tirdzniecības vietu ierādīšana un iekārtošana;
      * 10.00-15.00 Darbojas tirdzniecības sektors;
      * 11.00-15.00 Kultūras programma;
      * 15.10-17.00 dalībnieki veic savu tirdzniecības vietu novākšanu un sakopšanu.

2024.gada 20.martā. A.Brūvele